সংগঠনের প্রতিষ্ঠা বার্ষিকীর অনুষ্ঠানের আগে তৃণমূল ছাত্র পরিষদকে কড়া বার্তা পার্থ চট্টোপাধ্যায়ের। টিএমসিপির নেতা-কর্মীদের প্রতি তাঁর কড়া বার্তা, মমতা বন্দ্যোপাধ্যায় এখন আগের থেকেও অনেক বেশি কঠোর। ফলে কেউ কোনও অন্যায় করলে দল রেয়াত করবে না।
 ওয়েব ডেস্ক: সংগঠনের প্রতিষ্ঠা বার্ষিকীর অনুষ্ঠানের আগে তৃণমূল ছাত্র পরিষদকে কড়া বার্তা পার্থ চট্টোপাধ্যায়ের। টিএমসিপির নেতা-কর্মীদের প্রতি তাঁর কড়া বার্তা, মমতা বন্দ্যোপাধ্যায় এখন আগের থেকেও অনেক বেশি কঠোর। ফলে কেউ কোনও অন্যায় করলে দল রেয়াত করবে না। ছাব্বিশে অগাস্ট টিএমসিপির প্রতিষ্ঠা দিবসের অনুষ্ঠান। তা নিয়েই আজ তৃণমূল ভবনে বৈঠক হয়। একুশে জুলায়ের মতো এবারও সব ব্যানারে শুধু মমতা বন্দ্যোপাধ্যায়ের নাম ও ছবি ব্যবহারের নির্দেশ দেওয়া হয়েছে।  সেই সঙ্গে ছাত্র সংগঠনগুলির অনুষ্ঠান নিয়েও সংগঠনকে কড়া বার্তা দিয়েছেন পার্থ। বাইরের চিত্র তারকা নয়, কলেজের ছাত্র ছাত্রীদের দিয়েই ফেস্টে অনুষ্ঠান করানোরও পরামর্শ দিয়েছেন তিনি।